**Приложение**

# Регламент

**Национален конкурс по одит за студенти „Млад одитор“ – 2022 г.**

Конкурсът се организира от Висшето училище по застраховане и финанси (ВУЗФ) съвместно с одиторски дружества Ейч Ел Би България ООД и Захаринова Нексиа ООД.

Конкурсът има за цел да провокира интереса на студентите към одиторската професия и да ги стимулира да придобият повече знания в тази област, както и да подчертае ролята на одита в бизнеса и обществото като цяло.

# Състезанието е адресирано към всички студенти, обучаващи се в професионалното направление „Икономика“, от всички университети и колежи в Р България и чуждестранни висши училища, независимо от степента и формата им на обучение. Конкурсът се провежда на български език.

Конкурсът се провежда в три етапа:

1. **Първи етап** – Регистрация. Студентите се регистрират на сайта на конкурса <http://mladoditor.vuzf.bg/>. Един участник се счита за регистриран след коректно попълнена и депозирана форма за регистрация.

# Начало – 10 март 2022 г.

**Край – 10 април 2022 г.**

1. **Втори етап** – Решаване на тест. Тестът се състои от 20 въпроса и всеки участник разполага с 30 минути и един опит в рамките на периода, за да реши теста. След изтичане на времето, тестът автоматично се затваря. Успешно решилите теста преминават към трети етап.

# Начало - 14 април 2022 г.

**Край - 09 май 2022 г.**

1. **Трети етап** – Решаване на казус. На сайта се публикува казус по одит, за решаването на който студентите имат на разположение два часа.

# Начало - 16 май 2022 г.

**Край – 05 юни 2022 г.**

Петчленно жури извършва класиране след приключване на третия етап и определя тримата участници, класирани съответно на първо, второ и трето място. Ще бъдат присъдени и две поощрителни награди за класираните на четвърто и пето място.

**На официалната церемония по награждаването** са поканени всички студенти, които успешно са преминали първия етап и са решавали казуса, както и партньори на организаторите.

След церемонията имената на спечелилите ще бъдат публикувани и на сайта на събитието.

Организатори и партньори на конкурса са Висшето училище по застраховане и финанси, „Ейч Ел Би България“, „Захаринова Нексиа“, Сметната палата на Република България, Комисия за публичен надзор на регистрираните одитори, Институт на дипломираните експерт – счетоводители в България.